OSNOVNA ŠKOLA ALOJZIJA STEPINCA

ZAGREB, Palinovečka 42

KLASA: 112-07/21-02/04

URBROJ: 251-313-01-21-17

Zagreb, 6.5.2021.

Na temelju članka 12. Pravilnika o načinu i postupku zapošljavanja u Osnovnoj školi Alojzija Stepinca Povjerenstvo za procjenu i vrednovanje kandidata donosi

**Odluku o mjestu, vremenu i trajanju razgovora s kandidatima prijavljenim na natječaj za**

**radno mjesto stručnog suradnika pedagoga - pripravnika**

Sukladno odredbama Pravilnika provest će se provjera sposobnosti kandidata.

Provjera se sastoji od provođenja usmenog razgovora s kandidatima.

Područje testiranja kandidata sastoji se od provođenja usmenog razgovora s kandidatima. Područje provjere obuhvaća stručna znanja, vještine, interese, motivaciju kandidata za rad u osnovnoj školi, dosadašnje radno iskustvo i komunikacijske vještine.

Razgovor s kandidatima će se obaviti u **Kuzminečkoj 14, ured stručne službe Osnovne škole Alojzija Stepinca** u **srijedu , 12. 5. 2021. od 10 do 13 sati.**

Razgovor sa svakim kandidatom će trajati do 10 minuta.

**Kandidati koji su ispunili formalne uvjete natječaja bit će pozvani na razgovor (telefonski ili putem elektronske pošte).**

Ako kandidat ne pristupi razgovoru, smatra se da je povukao prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije početka razgovora.

Razgovoru ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Svaki član Povjerenstva kandidatima ima pravo postaviti do tri pitanja iz područja provjere navedenih u ovoj odluci koja se vrednuju od strane svakog člana Povjerenstva pojedinačno bodovima od 0 do 10 bodova te je konačan rezultat razgovora zbroj bodova svih članova Povjerenstva podijeljen sa 3.

Nakon obavljenog razgovora, Povjerenstvo utvrđuje rang – listu kandidata koji su pristupili razgovoru.

Napomena:

Sukladno epidemiološkim mjerama kandidati su dužni donijeti vlastitu zaštitnu masku za lice te su prije dolaska na procjenu dužni izmjeriti tjelesnu temperaturu na ulazu u Školu.

U slučaju da kandidat ima povišenu tjelesnu temperaturu, ne smije doći u školu te je o istom dužan obavijestiti ravnateljicu OŠ Alojzija Stepinca.

Povjerenstvo za procjenu i vrednovanje kandidata zadržava pravo odgoditi vrednovanje kandidata ili prilagoditi vrednovanje on-line putem u slučaju pogoršanja epidemiološke situacije.

Za vrijeme trajanja razgovara kandidati su dužni nositi zaštitnu masku za lice.

POVJERENSTVO ZA VREDNOVANJE KANDIDATA